Razziaen foregik i Brønderslev, Tårs og Jerslev. Blandt andet på Rosenvængets Alle i Brønderslev blev en ejendom ransaget. Aktionen er en del af en større efterforskning, som nu resulterede i egentlige razziaer. - 10 personer er blevet anholdt, og vi har igennem længere tid haft flere ejendomme under observation, siger Frank Olsen fra Nordjyllands Politi til TV2/NORD. På razziaen beslaglagde politiet blandt andet såkaldt skunk. Frank Olsen fortæller til TV2/NORD, at laboratorierne er styret af personer med vietnamesisk baggrund og at der var tale om en systematisk produktion.

Opsummering:
Stor razzia her til eftermiddag mod seks narkolaboratorier i flere byer i Vendsyssel. 10 personer anholdt, fordi der blev dyrket ulovlige stoffer